Ako píše New York Times, Facebook už prijal niekoľko bývalých zamestnancov Apple. Títo bývalí softvéroví a hardvéroví vývojári by mali stáť pri zrode Facebook-smartfónu.
Pokus číslo 3
Ide už o tretí útok spoločnosti v snahe vyvinúť vlastný telefón. Prvý experiment zlyhal pred dvoma rokmi pre neočakávané ťažkosti. Ani správy, že taiwanské HTC a Facebook spolupracujú na vývoji smartfónu, nepriniesli žiadne viditeľné výsledky. Bude tak platiť, do tretice všetko dobré? Uvidíme.
Aj jeden z bývalých zamestnancov Apple potvrdil, že zakladateľ Facebooku, Mark Zuckerberg sa zaujíma o vývoj vlastného smartfónu. Mark mu vraj položil niekoľko technických otázok. Ako uvádza zamestnanec, chcel informácie o vlastnostiach niektorých čipov.